Na temelju članka 7. stavka 1. toč. 2. Zakona o predškolskom odgoju i obrazovanju ("Narodne novine" br. 10/97, 107/07, 94/13, 98/19, 57/22) i članka 12. stavka 3. Zakona o ustanovama ("Narodne novine" br. 76/93, 29/97, 47/99, 35/08, 127/19) i članka 40. Statuta Grada Makarske („Glasnik Grada Makarske“ br. 3/21), Gradsko vijeće Grada Makarske na . sjednici održanoj dana \_\_. \_\_\_\_\_\_\_\_\_\_\_ 2022. godine, donosi

**ODLUKU**

**o izmjeni i dopuni Odluke o osnivanju predškolske ustanove Dječji vrtić „Biokovsko zvonce“ Makarska**

Članak 1.

Odredba čl. 8. Odluke mijenja se i glasi:

1. Vrtićem upravlja Upravno vijeće.
2. Upravno vijeće ima 7 (sedam) članova:
   1. četiri člana imenuje Osnivač,
   2. jednoga člana biraju roditelji djece korisnika usluga,
   3. dva člana biraju odgojitelji i stručni suradnici Vrtića iz svojih redova.
3. Mandat članova Upravnog vijeća je 4 (četiri) godine.
4. Izbor članova Upravnog vijeća, ovlasti Upravnog vijeća i druga pitanja vezana uz rad Upravnog vijeća, pobliže se uređuju Statutom.

Članak 2.

Odredba čl. 11. Odluke mijenja se i glasi:

1. Vrtić ima ravnatelja.
2. Ravnatelj je poslovodni i stručni voditelj Vrtića.
3. Ravnatelj je odgovoran za zakonitost rada Vrtića.
4. Ravnatelja Vrtića imenuje i razrješava izvršno tijelo Osnivača na prijedlog Upravnog vijeća.
5. Izbor ravnatelja, ovlasti ravnatelja i druga pitanja vezana uz rad ravnatelja, pobliže se uređuju Statutom.

Članak 3.

Odredba čl. 14. Odluke se briše.

Članak 4.

Odredba čl. 15. Odluke postaje odredba čl. 14. te se mijenja i glasi:

Sredstva za rad koja su pribavljena od osnivača, stečena pružanjem usluga i prodajom proizvoda ili su pribavljena iz drugih izvora čine imovinu Vrtića.

Članak 5.

Odredba čl. 16. Odluke postaje odredba čl. 15. te se mijenja i glasi:

1. Vrtić ne može bez suglasnosti osnivača odnosno tijela kojeg je on odredio, steći, opteretiti ili otuđiti nekretninu i drugu imovinu čija je vrijednost veća od vrijednosti utvrđene Statutom.
2. Vrtić odgovara za obveze cijelom svojom imovinom.
3. Osnivač Vrtića solidarno i neograničeno odgovara za obaveze Vrtića.

Članak 6.

Dosadašnja odredba čl. 17. postaje odredba čl. 16. Odluke te se mijenja i glasi:

Statut Vrtića donosi upravno vijeće uz prethodnu suglasnost osnivača.

Članak 7.

Dosadašnja odredba čl. 18. postaje odredba čl. 17. Odluke.

Dosadašnja odredba čl. 19. postaje odredba čl. 18. Odluke.

Članak 8.

Ova Odluka stupa na snagu osmog dana od dana objave u Glasniku Grada Makarske.

KLASA: 601-02/17-01/1

URBROJ: 2181-6-06-3-22-18

Makarska, \_\_\_\_\_ 2022.

Predsjednica Gradskog vijeća

Grada Makarske

Gordana Muhtić, dipl.iur.

OBRAZLOŽENJE

Upravno vijeće Dječjeg vrtića „Biokovsko zvonce" Makarska je na 60. sjednici održanoj dana 11. studenoga 2022. Prijedlogom Odluke o izmjenama i dopunamaOdluke o osnivanju predškolske ustanove Dječji vrtić „Biokovsko zvonce“ Makarska predložilo je Gradu Makarskoj izmjenu i dopunu Odluke o osnivanju predškolske ustanove „Dječji vrtić „Biokovsko zvonce“ Makarska (Glasnik Grada Makarske, br. 5/96, 7/96, 8/18 i 14/22).

Tako se ova Odluka usklađuje sa Zakonom o predškolskom odgoju i obrazovanju (Narodne novine, br. [10/97](https://www.zakon.hr/cms.htm?id=477), [107/07](https://www.zakon.hr/cms.htm?id=478), [94/13](https://www.zakon.hr/cms.htm?id=479), [98/19](https://www.zakon.hr/cms.htm?id=40813), [57/22](https://www.zakon.hr/cms.htm?id=52474)), posebice članak 1. i članak 2. koji se odnose na upravljanje Vrtićem - Upravno vijeće i ravnatelja usklađenje je s posljednjim izmjenama i dopunama istog Zakona (Narodne novine, br. 57/22).

Odluku o sonivanju Ustanove, pa tako i njene izmjene donosi onivač ustanove, sukladno članku 7. stavka 1. točka 2. Zakona o predškolskom odgoju i obrazovanju (Narodne novine br. 10/97, 107/07, 94/13, 98/19, 57/22) i članku 12. stavka 3. Zakona o ustanovama (Narodne novine" br. 76/93, 29/97, 47/99, 35/08, 127/19).

Predlaže se Gradskom vijeću Grada Makarske usvajanje Odluke o izmjeni i dopuni Odluke o osnivanju predškolske ustanove Dječji vrtić „Biokovsko zvonce“ Makarska.

Gradonačelnik

dr.sc. Zoran Paunović